173. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ  ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Φ21/286 της 31 Μαρτ./24 Απρ. 1986 (ΦΕΚ Β΄ 302) Συγχώνευση ομοειδών Διευθύνσεων και αναδιάρθρωση των Τμημάτων τους, στο ΙΚΑ Έχοντας υπόψη: 1.Τις διατάξεις του άρθρ. 11 παρ. 3 του Νόμ. 1256/82 (ΦΕΚ 65/Α/82) «Για την πολυθεσία την πολυαπασχόληση κλπ». 2.Την 8257/1985(ΦΕΚ 492/Β/85) απόφαση του Πρωθυπουργού και Υπουργού Προεδρίας της Κυβέρνησης «Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτιάδη Παπαϊωάννου». 3.Τις 305200/23.11.76, 49183/13.6.80 και 50289/ 25.6.1977 αποφάσεις του Διοικητή του ΙΚΑ. 4.Το 070/3/10.2.86 έγγραφο του ΙΚΑ, αποφασίζουμε: Άρθρ.1.Οι υπάρχουσες στο ΙΚΑ 4 Διευθύνσεις Επιθεώρησης (1η Διεύθυνση Επιθεώρησης Διοικητικών Υπηρεσιών, 2η Διεύθυνση Επιθεώρησης Διοικητικών Υπηρεσιών (Β. Ελλάδας) 1η Διεύθυνση Επιθεώρησης Υγ/κών Υπηρεσιών, 2η Δ/νση Επιθεώρησης Υγ/κών Υπηρεσιών (Β. Ελλάδας), που έχουν συσταθεί με την 305200/23.11.76 απόφαση του Διοικητή του ΙΚΑ, συγχωνεύονται σε μία Διεύθυνση με την ονομασία «Διεύθυνση Επιθεώρησης», της οποίας η διάρθρωση και οι αρμοδιότητες έχουν ως εξής: ΔΙΕΥΘΥΝΣΗ ΕΠΙΘΕΩΡΗΣΗΣ Διάρθρωση -Αρμοδιότητες Τη Διεύθυνση Επιθεώρησης συγκροτούν: α)Το Τμήμα Επιθεώρησης Διοικητικών Υπηρεσιών β)Το Τμήμα Επιθεώρησης Υγειονομικών Υπηρεσιών γ)Το Τμήμα Επιθεώρησης Φαρμακείων. Οι αρμοδιότητες της Διεύθυνσης αυτής ανάγονται στα παρακάτω θέματα που κατανέμονται μεταξύ των Τμημάτων της ως εξής: α)Τμήμα Επιθεώρησης Διοικητικών Υπηρεσιών. Οι τακτικοί και έκτακτοι έλεγχοι των διοικητικών μονάδων του Ιδρύματος ως προς την παραγωγική και αποτελεσματική λειτουργία τους καθώς και την εφαρμογή των κειμένων διατάξεων και οδηγιών της Διοίκησης και η υποβολή σχετικών εκθέσεων στη Διοίκηση. Η διερεύνηση και εντοπισμός δυσλειτουργιών, γραφειοκρατικών δυσχερειών, ελλείψεων σε εξοπλισμό και μέσα, χωροταξικών προβλημάτων, συνθηκών εργασίας και η υποβολή προτάσεων για άμεσες λύσεις ή βελτιώσεις. Η καταγραφή υποδείξεων, προτάσεων, παραπόνων υπαλλήλων και η υποβολή σχετικών εκθέσεων στη Διοίκηση. Η διερεύνηση του επιπέδου εξυπηρέτησης των συναλλασσομένων με τις Υπηρεσίες του Ιδρύματος, της συμπεριφοράς του προσωπικού και της τήρησης του ωραρίου. Η διερεύνηση παραπόνων ασφαλισμένων και εργοδοτών και η υποβολή σχετικών εισηγήσεων στη Διοίκηση. Η αξιολόγηση και η επισήμανση των ικανών και αποδοτικών στελεχών και η διερεύνηση της ορθής ή όχι κατανομής του προσωπικού στις διοικητικές μονάδες του Ιδρύματος. β)Τμήμα Επιθεώρησης Υγειονομικών Υπηρεσιών. Οι τακτικοί και έκτακτοι έλεγχοι των νοσοκομείων, ιατρείων, εργαστηρίων και λοιπών υγειονομικών σχηματισμών του Ιδρύματος καθώς και των συμβεβλημένων με το Ίδρυμα Κλινικών, ιατρείων, εργαστηρίων, κ.λ.π. ως προς τη σωστή και αποτελεσματική εξυπηρέτηση των ασφαλισμένων, την εφαρμογή των κειμένων διατάξεων και υπηρεσιακών οδηγιών, την τήρηση των συμβατικών υποχρεώσεων και υποβολή σχετικών εκθέσεων στη Διοίκηση. Η διερεύνηση και εντοπισμός δυσλειτουργιών, ελλείψεων σε εξοπλισμό, και μέσα χωροταξικών προβλημάτων, συνθηκών εργασίας και η υποβολή προτάσεων για άμεσες λύσεις ή βελτιώσεις. Η καταγραφή υποδείξεων, προτάσεων, παραπόνων υπαλλήλων και η υποβολή σχετικών εκθέσεων στη Διοίκηση. Η διερεύνηση της τήρησης του ωραρίου καθώς και της συμπεριφοράς και του επιπέδου εξυπηρέτησης από το προσωπικό των ασφαλισμένων και συνταξιούχων του Ιδρύματος. Η διερεύνηση παραπόνων ασφαλισμένων και η υποβολή σχετικών εισηγήσεων στη Διοίκηση. Η αξιολόγηση και η επισήμανση των ικανών και αποδοτικών στελεχών και η διερεύνηση της ορθής ή όχι κατανομής του προσωπικού στις Υγειονομικές μονάδες του Ιδρύματος. γ)Τμήμα Επιθεώρησης Φαρμακείων. Οι τακτικοί και έκτακτοι έλεγχοι των συμβεβλημένων με το ΙΚΑ Φαρμακείων και των φαρμακείων των νοσοκομείων και ιατρείων του Ιδρύματος. (Μετά τη σελ. 70,860) Σελ. 70,861 Τεύχος Η103-Σελ. 47 Ίδρυμα Κοινωνικών Ασφαλίσεων 15Β.Β.α.171-173 Άρθρ.2.-Οι Διευθύνσεις του ΙΚΑ Ιατρικής Αντίληψης και Οργάνωσης Υγειονομικών Υπηρεσιών που έχουν συσταθεί με τις 305200/23.11.76, 50289/ 25.6.77 και 49183/13.6.80 αποφάσεις του Διοικητή του ΙΚΑ συγχωνεύονται σε μία Διεύθυνση με την ονομασία «Διεύθυνση Υγειονομικών Υπηρεσιών» της οποίας η διάρθρωση και οι αρμοδιότητες έχουν ως εξής: ΔΙΕΥΘΥΝΣΗ ΥΓΕΙΟΝΟΜΙΚΩΝ ΥΠΗΡΕΣΙΩΝ Διάρθρωση -Αρμοδιότητες Τη Δ/νση Υγειονομικών Υπηρεσιών συγκροτούν: α)Το Τμήμα Προγραμματισμού και Οργάνωσης β)Το Τμήμα Ιατρικής Περίθαλψης Οι αρμοδιότητες της Δ/νσης ανάγονται στα παρακάτω θέματα που κατανέμονται μεταξύ των Τμημάτων της ως εξής: α)Τμήμα Προγραμματισμού και Οργάνωσης: Η μέριμνα για την κατάρτιση των πάσης φύσεως προγραμμάτων ανάπτυξης του Υγειονομικού τομέα και καθορισμός προτύπων υγειονομικών σχηματισμών. Η μέριμνα για την κατάρτιση και αναθεώρηση οργανογραμμάτων, περιγραφών εργασίας και εσωτερικών κανονισμών λειτουργίας για την εκάστοτε υφισταμένη διάρθρωση των μονάδων ανοιχτής περίθαλψης. Η παρακολούθηση της τεχνολογικής εξέλιξης των ιατρικών μηχανημάτων και ανάλογη προσαρμογή των σχετικών προδιαγραφών. Η μέριμνα για την κατάρτιση προγραμμάτων εκπαίδευσης υγειονομικού προσωπικού. Με το τμήμα αυτό συνεργάζονται και οι επιστημονικοί συνεργάτες που διατίθενται στη Δ/νση για τα θέματα της ειδικότητάς τους. β)Τμήμα Ιατρικής Περίθαλψης. Οι αρμοδιότητες του τμήματος αυτού ασκούνται σε διαφορετικούς τομείς ευθύνης που καθορίζονται με βάση τις εκάστοτε ανάγκες της υπηρεσίας και ανάγονται στα παρακάτω θέματα: Εισήγηση, παρακολούθηση διαδικασιών για α)τη σύσταση και λειτουργία νέων υγειονομικών μονάδων, ιατρείων και εργαστηρίων. β)Την παροχή υπηρεσιών ανοιχτής περίθαλψης για τα κάθε είδους ιατρεία και εργαστήρια και, γ)Σύσταση οργανικών θέσεων υγειονομικού προσωπικού και κατανομή τους στις υγειονομικές μονάδες. Συγκέντρωση και αξιολόγηση στατιστικών στοιχείων. Σελ. 70,862 Τεύχος Η103-Σελ. 48